钦定古今图书集成/明伦汇编/氏族典/第261卷 > 王世积
## 钦定古今图书集成/明伦汇编/氏族典/第261卷 > 王世积

按《隋书王世积传》：“世积，阐熙，新固人也。父雅，周开府
仪同三司。世积在周有军功，封长子县公。高祖为丞
相，尉迥作乱，从韦孝宽击之，每战有功，拜上大将军。
高祖受禅，进封宜阳郡公。平陈之役，与陈将纪瑱战
于蕲口，大破之。既而晋王广已平丹阳，世积于是移
书告谕陈，江州、豫章、庐陵、浔阳等守将并降，以功进”
位柱国、荆州总管。后数岁，桂州人李光仕作乱，世积
以行军总管讨平之，进位上柱国。及辽东之役，世积
与汉王并为行军元帅，至柳城，遇疾而还。拜凉州总
管。未几，其亲信安定皇甫孝谐有罪，亡抵世积，世积
不纳，甚困穷，因侥幸上变，由是被征入朝。按其事，竟
坐诛。